﻿ Велинград - online - КРИМИ ХРОНИКА 19.04.11 ﻿
Криминална хроника: КРИМИ ХРОНИКА 19.04.11
Публикувано 2011-04-19 09:24:19 от темпо
ДЪРВА Два случая на иззета дървесина без контролна горска марка отчетоха от полицията. Задържани са И. Г., 20 г. и А. К., 37 г., които превозвали с каруца 2 кубика дърва. На 12 април при проверка на лек автомобил “Рено”, управляван от 38-годишния велинградчанин В. Ж., е намерен 1 кубик дърва.
КРАДЦИ В началото на април в близост до Клептуза е изчезнал 150 метра подземен кабел, собственост на частна фирма. Полицията е провела разследване и съобщи, че е задържала като извършители на кражбата В. Г., 38 г. и А. М., 20 г. от Велинград.
ЦИГАРИ 1000 кутии цигари без бандерол са намерени при проверка на лек автомобил “Ситроен”. Колата е спряна за рутинна проверка от автопатрул в Ракитово на 11 април към 23 часа. Цигарите са иззети, а шофьорът Ш. К., 31 г., от Ракитово е задържан в ареста за 24 часа.
ДРЕГЕР 1.67 промила алкохол отчете полицейският дрегер при проверка на 33-годишния ракитовец Й. Г. Той е заловен да шофира след употреба на алкохол към 23 часа на 13 април в центъра на Ракитово и е задържан в ареста, а срещу него де води незабавно полицейско производство.